ADATKEZELÉSI TÁJÉKOZTATÓ
a weblappal kapcsolatban


Az S+V Engineering Kereskedelmi és Szolgáltató Korlátolt Felelősségű Társaság (2142 Nagytarcsa, 085/138/A/6., Cg.: 13-09-190022, adószám: 10758704-2-13, telefonszám: +36202030015, e-mail: labor@sv.co.hu) mint adatkezelő fontosnak tartja ügyfelei és minden egyéb érintett természetes személy (a továbbiakban: érintettek) adatkezeléshez kapcsolódó jogának tiszteletben tartását és érvényre juttatását, ezért ezúton tájékoztatja az érintetteket, hogy tiszteletben tartja az érintettek személyhez fűződő jogait és adatkezelése során a magyar hatályos jog anyagi és eljárásjogi szabályai, az Európai Parlament és a Tanács (EU) 2016/679 rendelete (2016. 04. 27.) a természetes személyek és a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet)(General Data Protection Regulation) (a továbbiakban röviden: Rendelet vagy GDPR), a mindenkor hatályos Adatvédelmi és Adatbiztonsági Szabályzat értelmében jár el.

Jelen rövid adatvédelmi Tájékoztató az Adatkezelő Adatvédelmi és Adatbiztonsági Szabályzatának (a továbbiakban: Szabályzat) rövid kivonata, amely azzal a céllal jött létre, hogy az érintetteket tömören tájékoztassa az Adatkezelő adatvédelemmel kapcsolatos leglényegesebb szabályairól. Jelen Tájékoztató a Szabályzat mellékletének tekintendő és a Tájékoztatóban nem tárgyalt kérdéskörök, témák vonatkozásában a Szabályzat valamint a vonatkozó jogszabályok rendelkezései az irányadóak és ezekkel együtt értelmezendő. A Tájékoztató elérhető a www.sv.co.hu oldalon, a Szabályzat teljes terjedelemben papír alapon az adatkezelés tényleges helyszínén.




1. Alapvető rendelkezések

1.1 Előzmények

Magyarországon is közvetlenül alkalmazandóvá vált az Európai Parlament és a Tanács (EU) 2016/679 rendelete (2016. 04. 27.) a természetes személyek és a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet)(General Data Protection Regulation) (a továbbiakban röviden: Rendelet vagy GDPR). A Társaság a Rendelet értelmében adatkezelőnek minősül, azaz a Rendelet a Társaság által kezelt személyes adatok vonatkozásában is alkalmazandó. A Rendelet szabályainak alkalmazása okán a Társaság elkészítette Adatkezelési Szabályzatát és annak mellékleteként többek között a jelen Adatvédelmi Tájékoztatót a weblappal kapcsolatban. (röviden: Tájékoztató vagy Adatvédelmi Tájékoztató a weblappal kapcsolatban)

1.2 A Tájékoztató célja
A Tájékoztató célja, hogy megállapítsa az S+V Engineering Kft. (a továbbiakban úgy is, mint Adatkezelő vagy Társaság) által követett és alkalmazott és rá irányadónak tekintett adatvédelmi és adatkezelési rendelkezéseket, elveket, a Társaság adatvédelmi és adatkezelési politikáját.

1.3 Jogszabályok

A Tájékoztató tartalmának meghatározásakor a Társaság a GDPR Rendelet mellett figyelembe vette információs önrendelkezési jogról és az információszabadságról szóló 2011. évi CXII. törvény (a továbbiakban:„Információs törvény”), a Polgári Törvénykönyvről szóló 2013. évi V. törvény (a továbbiakban: Ptk.), a gazdasági reklámtevékenység alapvető feltételeiről és egyes korlátairól szóló 2008. évi XLVIII. törvény (a továbbiakban:„Grt”), a számvitelről szóló 2000. évi C. törvény, a személy- és vagyonvédelmi, valamint a magán-nyomozói tevékenység szabályairól szóló 2005. évi CXXXIII. törvény (SzVMt.) rendelkezéseit, az adózás rendjéről szóló 2017. évi CL törvény (a továbbiakban: Art.), a Társadalombiztosításról szóló 1997. évi LXXX. törvény (a továbbiakban: Tbtv.), a fogyasztóvédelemről szól 1997. évi CLV. törvény (a továbbiakban: Fvtv.),  továbbá a Nemzeti Adatvédelmi és Információszabadság Hatóság (a továbbiakban:„NAIH”) ajánlásait és az általa kialakított adatvédelmi gyakorlatot is.

1.4 Hatály

Jelen Adatkezelési Tájékoztató hatálya a www.sv.co.hu címen elérhető Honlaphoz (a továbbiakban röviden: Honlap) és a Társaság kereskedelmi tevékenységéhez kapcsolódó adatkezelésekre terjed ki.
Ellenkező tájékoztatás hiányában a Tájékoztató hatálya nem terjed ki olyan weboldalak, szolgáltatók szolgáltatásaira és adatkezeléseire, melyekre a Honlapokon található hivatkozás vezet. A Tájékoztató hatálya nem terjed ki azon személyek (szervezetek, cégek) adatkezeléseire, amelyek tájékoztatásából, hírleveléből, reklámleveléből az Érintett a Honlapról értesült.

1.5 A Tájékoztató módosítása
1.5.1 A Társaság fenntartja a jogot a Tájékoztató egyoldalú döntésével történő módosítására.
1.5.2 Az Érintett a Honlapra történő belépéssel elfogadja a Tájékoztató mindenkor hatályos rendelkezéseit, az Érintett további beleegyezése a Tájékoztató eltérő rendelkezése hiányában nem szükséges.

2. Fogalom meghatározások 

Az Adatvédelmi Tájékoztatóban megjelenő fogalmak az alábbi jelentéssel bírnak:

2.1 Személyes adat vagy adat: azonosított vagy azonosítható természetes személyre (Érintett) vonatkozó bármely információ; azonosítható az a természetes személy, aki közvetlen vagy közvetett módon, különösen valamely azonosító, például név, szám, helymeghatározó adat, online azonosító vagy a természetes személy testi, fiziológiai, genetikai, szellemi, gazdasági, kulturális vagy szociális azonosságára vonatkozó egy vagy több tényező alapján azonosítható.

2.2 Adatkezelés: a személyes adatokon vagy adatállományokon automatizált vagy nem automatizált módon végzett bármely művelet vagy műveletek összessége, így a gyűjtés, rögzítés, rendszerezés, tagolás, tárolás, átalakítás vagy megváltoztatás, lekérdezés, betekintés, felhasználás, közlés továbbítás, terjesztés vagy egyéb módon történő hozzáférhetővé tétel útján, összehangolás vagy összekapcsolás, korlátozás, törlés illetve megsemmisítés.


2.3 Adatkezelő: az a természetes vagy jogi személy, közhatalmi szerve, ügynökség vagy bármely egyéb szerv, amely a személyes adatok kezelésének céljait és eszközeit önállóan vagy másokkal együtt meghatározza.

2.4 Adatfeldolgozó: az a természetes vagy jogi személy, közhatalmi szerv, ügynökség vagy szolgáltató, aki az Adatkezelő nevében személyes adatokat kezel.

2.5 Érintett: az a természetes személy, aki személyes adatát bocsátja vagy akinek személyes adatát bocsátják a Társaság rendelkezésére.

2.6 Külső szolgáltató: az Adatkezelő vagy a Honlap üzemeltetője által, az egyes szolgáltatások biztosításához kapcsolódóan – akár közvetlenül vagy közvetetten – igénybe vett harmadik fél szolgáltató partnerek, amelyek számára a szolgáltatásaik biztosítása érdekében személyes adatok továbbításra kerülnek vagy kerülhetnek, illetve akik a Társaság részére személyes adatokat továbbítanak. Külső szolgáltatónak minősülnek továbbá azon szolgáltatók is, amelyek nem állnak sem a Társasággal, sem a szolgáltatások üzemeltetőivel együttműködésben, azonban az által, hogy hozzáférnek Honlaphoz, az Érintettekről adatokat gyűjtenek, amelyek akár önállóan, akár más adatokkal összekapcsolva alkalmasak lehetnek az Érintett azonosítására. A tárhelyszolgáltatás biztosítása során a Társaság külső szolgáltatónak tekinti az Érintettet is az általa használt tárhelyen folytatott adatkezelési tevékenység szempontjából.

2.7 Tájékoztató: a Társaság jelen adatkezelési tájékoztatója. 

3. Az Adatkezelő személye és tevékenysége

Név: S+V Engineering Kereskedelmi és Szolgáltató Korlátolt Felelősségű Társaság 
Székhely: 2142 Nagytarcsa, 085/138/A/6.
Cégjegyzékszám: 13-09-190022
Telefon: +36 202030015
E-mail: labor@sv.co.hu
Az Adatkezelő Magyarországon bejegyzett gazdasági társaság.

Az Adatkezelő üzemelteti a Honlapot, amely az S+V Engineering Kft. szolgáltatásainak bemutatása céljából jött létre.

4. Az adatkezelés alapvető elvei

4.1 Jogszerűség, tisztességesség
Az adatok kezelését jogszerűen és tisztességesen valamint az Érintett számára átlátható módon kell végezni. A Társaság csak jogszabályban meghatározott vagy az Érintettek vagy az azok munkáltatói/megbízói/megrendelői által megadott adatokat kezeli, az alábbiakban meghatározott célokból. A kezelt Személyes adatok köre arányban áll az adatkezelés céljával, azon nem terjeszkedhet túl.

4.2 Pontosság
Az adatoknak az adatkezelés céljából szükségesnek és relevánsnak kell, hogy legyenek, továbbá pontosnak és szükség esetén naprakésznek kell lenniük.

4.3 Célhoz kötöttség
Minden olyan esetben, ha a személyes adatokat a Társaság az eredeti adatfelvétel céljától eltérő célra kívánja felhasználni, erről az Érintettet tájékoztatja és ehhez előzetes, kifejezett hozzájárulását megszerzi, illetőleg lehetőséget biztosít számára, hogy a felhasználást megtiltsa.

4.4 Megfelelőség
A Társaság a részére megadott személyes adatokat nem ellenőrzi. A megadott személyes adatok megfelelőségéért kizárólag az azt megadó személy felel.

4.5 Korlátozott tárolhatóság
A tárolásnak olyan formában kell történnie, amely az Érintettek azonosítását csak a személyes adatok kezelése céljainak eléréséhez szükséges ideig teszi lehetővé.

4.6 A 16. életévét be nem töltött személy adatainak védelme
A 16. életévét be nem töltött személy Érintett személyes adatai csak a felette szülő felügyeletet gyakorló nagykorú személy hozzájárulása esetén kezelhetők. A Társaságnak nem áll módjában a hozzájáruló személy jogosultságát, illetve nyilatkozatának tartalmát ellenőrizni, így az Érintett illetve a felette szülői felügyeletet gyakorló személy szavatol azért, hogy a hozzájárulás megfelel a jogszabályoknak. Hozzájáruló nyilatkozat hiányában a Társaság 16. életévét be nem töltött Érintettre vonatkozó személyes adatot nem gyűjt, kezel.


4.7. Integritás és bizalmas jelleg
A személyes adatok kezelését oly módon kell végezni, hogy megfelelő technikai vagy szervezési ismeretek alkalmazásával biztosítva legyen a személyes adatok megfelelő biztonsága, az adatok jogosulatlan vagy jogellenes kezelésével, véletlen elvesztésével, megsemmisítésével vagy károsodásával szembeni védelmet is ideértve.

4.8 Elszámoltathatóság
Az adatkezelő felelős a személyes adatok kezelésére vonatkozó alapelveknek való megfelelésért, továbbá képesnek kell lennie e megfelelés igazolására.

4.9 A Rendelet alapján a Társaság nem köteles adatvédelmi tisztviselő kijelölésére, a Társaság ugyanis nem minősül közhatalmi szervnek, fő tevékenységei nem foglalnak magukban olyan adatkezelési műveleteket, melyek az Érintettek rendszeres és szisztematikus, nagymértékű megfigyelését tennék szükségessé, továbbá a Társaság nem kezel különleges adatot, illetve büntetőjogi felelősség megállapítására vonatkozó határozatokra és bűncselekményre vonatkozó személyes adatot.

5. Az adatkezelés jogalapja

5.1 A GDPR 6. cikke megállapítja, hogy az Érintettek személyes adatai mely esetben kezelhetők:
a.) az Érintett hozzájárulását adta személyes adatainak egy vagy több konkrét célból történő kezeléséhez,
b.) az adatkezelés olyan szerződés teljesítéséhez szükséges, amelyben az Érintett az egyik fél vagy az a szerződés megkötését megelőzően az Érintett kérésére történő lépések megtételéhez szükséges,
c.) az adatkezelés az adatkezelőre vonatkozó jogi kötelezettség teljesítéséhez szükséges,
d.) az adatkezelés az Érintett vagy egy másik természetes személy létfontosságú érdekeinek védelme miatt szükséges,
e.) az adatkezelés közérdekű vagy az adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges,
f.) az adatkezelés az adatkezelő vagy egy harmadik fél jogos érdekeinek érvényesítéséhez szükséges, kivéve, ha ezen érdekekkel szemben elsőbbséget élveznek az Érintett olyan érdekei vagy alapvető jogai és szabadságai, amelyek személyes adatok védelmét teszik szükségessé, különösen, ha az Érintett gyermek.

5.2 Figyelemmel a Társaság tevékenységének jellegére, az adatkezelés jogalapja elsősorban az Érintett önkéntes, megfelelő tájékoztatáson alapuló kifejezett hozzájárulása (Rendelet 5.1.a.) pont) , a Társaság és az Érintett vagy annak munkáltatója/megbízója/megrendelője közti bármely szerződéses kötelem előkészítése során vagy annak létrejöttét követően a Rendelet fenti 5.1.b.) pontja és a Rendelet  5.1.c.) pontja. Az Érintett önként akár munkáltatója/megbízója/megrendelője részére végzett feladat ellátása során lép kapcsolatba a Társasággal vagy önként regisztrál vagy önként veszi igénybe a Társaság szolgáltatását. A Társaság az Érintettek hozzájárulásának a hiányában csak akkor kezel adatot, ha erre jogszabály egyértelműen felhatalmazza.

5.3 Ha az adatkezelés hozzájáruláson alapul, az adatkezelőnek képesnek kell lennie annak igazolására, hogy az Érintett személyes adatainak kezeléséhez hozzájárult.
5.4 Az Érintett jogosult arra, hogy hozzájárulását bármikor visszavonja mindazon adatkezelés tekintetében, amelynek jogalapja a Rendelet fenti 5.1.a.) pontja. A hozzájárulás visszavonása nem érinti a hozzájáruláson alapuló és a visszavonás előtti valamint a Rendelet 5.1.b.) és/vagy 5.1 c.) és/vagy 5.1.d.) pontja szerinti adatkezelés jogszerűségét.
5.5 A Tájékoztatóban meghatározott Adatfeldolgozók részére történő adattovábbítás az Érintett külön hozzájárulása nélkül végezhető. Személyes adatok harmadik személynek vagy hatóság számára történő kiadás – hacsak jogszabály ettől eltérően nem rendelkezik – kizárólag jogerős hatósági határozat alapján vagy az Érintett előzetes, kifejezett hozzájárulása esetén lehetséges.
5.6 Az adatkezelő a Felhasználó által az , egyes Honlapokra történő belépéskor a Felhasználó IP címét a szolgáltatás nyújtásához kapcsolódóan az adatkezelő jogos érdekére tekintettel és a szolgáltatás jogszerű biztosítása okán (pl. jogellenes felhasználás ill. jogellenes tartalmak kiszűrése érdekében), a Felhasználó külön hozzájárulása nélkül is rögzíti. 
5.7 Bármely Felhasználó e-mail címének valamint a regisztráció során megadott adatainak (pl. felhasználó név, azonosító, jelszó stb.) megadásakor egyben felelősséget vállal azért, hogy a megadott e-mail címről ill. az általa megadott adatok felhasználásával kizárólag ő vesz igénybe szolgáltatást. E felelősségvállalásra tekintettel egy megadott e-mail címen és/vagy adatokkal történt belépésekkel összefüggő mindennemű felelősség kizárólag azt a Felhasználót terheli, aki az e-mail címet regisztrálta és az adatokat megadta.

6. Az adatkezelés célja

Az adatok kezelését jogszerűen és tisztességesen valamint az Érintett számára átlátható módon kell végezni. A Társaság törekszik arra, hogy csak olyan személyes adat kezelésére kerüljön sor, amely az adatkezelés céljának megvalósulásához elengedhetetlen, a cél elérésére alkalmas. A személyes adat csak a cél megvalósulásához szükséges mértékben és ideig kezelhető. Az adatkezelés célja elsősorban a Honlap üzemeltetése és az adatkezelő szolgáltatásainak nyújtása, kereskedelmi és szerződéses kapcsolatainak létrejötte, teljesítése.

Az adatkezelés célja a fentiek alapján:
· az Érintett azonosítása, az Érintettel való kapcsolattartás
· a Honlapon történő vásárlás során létrejött szerződés előkészítése, a szerződéses kötelezettségek adatkezelő általi teljesítése, jogainak érvényesítése,
· az Érintett számára tömör, átlátható, érthető és könnyen hozzáférhető tájékoztatást nyújtson,
· a Társaság és az Érintett közötti, a Társaság tevékenységi körébe tartozó jogügyletek létrejötte és teljesítése
· díjfizetéshez kötött szolgáltatás igénybe vétele esetén a díj beszedése, számlázás
· az adatkezelőt terhelő kötelezettségek teljesítése, az adatkezelőt megillető jogok gyakorlása
· elemzések, statisztikák készítése, a szolgáltatások fejlesztése – ezen célból az adatkezelő csak anonimizált adatokat, személyazonosításra alkalmatlan összesítéseket használ fel
· Az Érintett külön hozzájárulása esetén reklámozás, hírlevél küldés
· Az Érintett jogainak védelme




7. Az adatok forrása

A Társaság kizárólag az Érintettek vagy az Érintettek szolgáltatását (munkáját) igénybe vevő jogalanyok által az ügylet előkészítés, a teljesítése érdekében megadott személyes adatokat kezeli, adatokat más forrásból nem gyűjt. Az adatok megadás az Érintett regisztrációja során történik. Az Érintett a regisztráció során megadja a nevét, e-mail címét, jelszavát.
Amennyiben az Érintett az Adatkezelő által szervezett promóción regisztrál és megadja adatait, az adott promóció tájékoztatójában foglaltak szerint hozzájárul személyes adatai kezeléséhez. Ebben az esetben az Adatkezelő kizárólag a promóció során megadott adatokat kezeli.

8. Adatkezelés tevékenységek:

8.1.1
Adatkezelési tevékenység: munkaszerződés
Kezelt adatok köre: név, leánykori név, anyja neve, születési hely idő, lakcím, TAJ szám, adóazonosító jel (Art. 1. számú melléklet, Tbt. 42.§ (1))
Adatkezelés célja: Érintett foglalkoztatása
Adatkezelés jogalapja: szerződés megkötése
Adatkezelés időtartama: a Munkatárs kilépésének naptári éve végétől számított 5 évig tartja nyilván azzal, hogy a munkaügyi-, bér- és társadalombiztosítási nyilvántartásokat leselejtezni tilos. 
8.1.2 
Adatkezelési tevékenység: megbízási szerződés megbízóként
Kezelt adatok köre: név, leánykori név, anyja neve, születési hely idő, lakcím, TAJ szám, adóazonosító jel (Art. 1. számú melléklet, Tbt. 42.§ (1))
Adatkezelés célja: Érintett foglalkoztatása
Adatkezelés jogalapja: szerződés megkötése
Adatkezelés időtartama: a megbízási szerződés megszűnésétől számított 5 évig tartja nyilván. 
8.1.3 
Adatkezelési tevékenység: megbízási szerződés megbízottként
Kezelt adatok köre: név, leánykori név, anyja neve, születési hely idő, lakcím, adóazonosító jel 
Adatkezelés célja: Érintett megbízó részére szolgáltatás nyújtása
Adatkezelés jogalapja: szerződés megkötése
Adatkezelés időtartama: a megbízási szerződés megszűnésétől számított 5 évig tartja nyilván. 
8.1.4.
Adatkezelési tevékenység: álláspályázatra jelentkezés
Kezelt adatok köre: név, lakcím, tartózkodási hely, születési hely, idő, telefonszám, e-mail, elküldött fénykép, kísérőlevél, önéletrajz valamint abban megadott egyéb személyes adat
Az adatkezelés célja: munkakör betöltése
Adatkezelés jogalapja: önkéntes hozzájárulás
Adatkezelés időtartama: cél megvalósulásáig, a ki nem választott jelentkezők adatai azonnal törlésre kerülnek.

8.1.5.
Adatkezelési tevékenység: panaszkezelés
Kezelt adatok köre: név, telefonszám, cím, panasz tárgya,
Adatkezelés célja: panasz kivizsgálása
Adatkezelés jogalapja: jogi kötelezettség teljesítése
Adatkezelés időtartama: a panaszról felvett jegyzőkönyvet és a válasz másolati példányát a felvételüktől számított 5 évig kezeli az Fvtv. 17/A. § (7) bekezdés alapján 
Adatok forrása: Érintett

8.1.6
Adatkezelési tevékenység: kamerás megfigyelés
Kezelt adatok köre: képmás
Adatkezelés célja: vagyonvédelem
Adatkezelés jogalapja: jogos érdek
Adatkezelés időtartama: felhasználás hiányában legfeljebb a rögzítéstől számított 15 munkanap elteltével meg kell semmisíteni, illetve törölni kell.



9. Az adatkezelési folyamat leírása

Az adatok forrása az Érintett, aki az adatokat (i) az esetleges regisztráció, ajánlatkérés során és/vagy (ii) a jogügylet előkészítése (megrendelés), létrejötte vagy teljesítése során adja meg. A regisztrációs űrlapon, megrendelő lapon szereplő adatok megadása kötelező, kivéve, ha ennek ellenkezője kifejezetten fel van tüntetve.

Az Érintett az adatokat önállóan adja meg, a Társaság erre vonatkozóan semmilyen kötelező iránymutatást nem ad, tartalmi elvárásokat nem támaszt. Az Érintett az általa megadott adatok kezeléséhez kifejezetten hozzájárul. Az Érintett által megadott adatok helyességét az Adatkezelő nem ellenőrzi, igazolványokat nem másol, azokért az Érintett felelősséggel tartozik.
Az Adatkezelő a munkavállalói adatokat a munkaszerződés alapján kezeli, tartja nyilván.

10. Okiratokkal kapcsolatos adatkezelés

A Honlapon lehetőség ill. kötelező felhívás esetén kötelezettség áll fenn arra, hogy az Érintett a Társaság rendelkezésére bocsássa személyes okmányait a felek közötti jogügylet létrejöttének elősegítése érdekében. Az Érintettnek– kivéve amennyiben a Társaság azt kötelezően előírta - lehetősége van arra, hogy az okiratokat a személyes adatok törlésével tegye közzé. Amennyiben az Érintett az adatokat nem törli, a közzététel esetén hozzájárul az adatok nyilvánosságra hozatalához.
Amennyiben a Társaság az okiratok személyes adatokkal történő közzétételét nem írja elő és lehetőséget biztosít az adatok törlésére, az esetleges közzétételért a Társaságot semmilyen felelősség nem terheli.

11. Hitelesítés

A hitelesítési folyamat célja az, hogy a Társaság meggyőződhessen az Érintett személyének valódiságáról. A Társaság ellenőrzi, hogy a megjelölt szerződéskötési szándékot jelző Érintett valóban természetes személy. Az ellenőrzést követően a Társaság a fotókat, adatokat a Honlapról törli, azokat azonban az adatkezelés jogalapja megszűnéséig egyéb tárhelyen tárolja. Az adatkezelés célja az Érintettek hitelesítése valamint a jogügylet létrehozása, létrejöttét követően jogszerű teljesítésének elősegítése.


12. Cookie-k

A Társaság rendszere automatikusan rögzítheti az Érintett számítógépének IP-címét, a látogatás kezdő időpontját, illetve egyes esetekben – a számítógép beállításától függően – a böngésző és az operációs rendszer típusát. Az így rögzített adatok egyéb személyes adatokkal nem kapcsolhatók össze. Az adatok kezelése kizárólag statisztikai célokat szolgál. A cookie-k lehetővé teszik a Honlap számára, hogy felismerje, azonosítsa és nyilvántartsa a korábbi látogatókat. A cookie-k a Társaságot, mint a Honlap üzemeltetőjét segítik a Honlap optimalizálásában, abban, hogy a Honlap szolgáltatásait az Érintettek szokásának megfelelően alakítsa ki. A cookie-k alkalmasak továbbá arra, hogy a
· megjegyezzék a beállításokat, így nem kell azokat az Érintettnek újra rögzítenie, ha egy új oldalra lép,
· emlékeznek a korábban bevitt adatokra, ezért azokat nem kell újra begépelni,
· elemzik a Honlap használatát annak érdekében, hogy az így nyert információk felhasználásával végrehajtott fejlesztések eredményeként az a lehető legnagyobb mértékben az Érintett elvárásai szerint működjön, az Érintett könnyen megtalálja a keresett információt és

Amennyiben a Honlapon a Társaság külső webes szolgáltatások segítségével jelenít meg különféle tartalmakat, az néhány olyan cookie tárolását eredményezheti, melyeket nem a Társaság felügyel, így nincs befolyása arra, hogy ezek a weboldalak, illetve külső domainek milyen adatokat gyűjtenek. Ezen cookie-król az adott szolgáltatásra vonatkozó szabályzatok adnak tájékoztatást.
A Társaság a cookie-kat felhasználja arra, hogy az Érintettek felé a Google és a Facebook útján reklámokat jelenítsen meg. Az adatkezelés emberi beavatkozás nélkül történik.
Az Érintetteknek lehetőségük van a cookie-kat törölni a böngészőjükben (általában a beállítások adatvédelmi szekciójában). A cookie-k alkalmazásának tiltásával az Érintett tudomásul veszi, hogy cookie nélkül a Honlap működése nem teljes értékű.



13. Adattovábbítás

A Társaság személyes adatot csak akkor továbbít harmadik személy részére, ha ahhoz az Érintett egyértelműen – a továbbított feladatkör és az adattovábbítás címzettje ismeretében- hozzájárult vagy az adattovábbításra jogszabály felhatalmazást ad.
A Társaság jogosult és köteles minden olyan rendelkezésére álló és általa szabályszerűen tárolt személyes adatot az illetékes hatóságoknak továbbítani, amely a személyes adat továbbítására őt jogszabály vagy jogerős hatósági kötelezés kötelezi. Ilyen adattovábbítás valamint az ebből származó következmények miatt a Társaság nem tehető felelőssé.
Adattovábbítás a könyvelési szolgáltatást végző társaság és a tárhely szolgáltató irányába történik, mindkettő adatfeldolgozó tevékenységét szerződésben rögzítették. A könyvelő irányába továbbított adatok nyilvántartása maga a könyvelés, a tárhelyszolgáltató irányába továbbított adatok köre pedig, minden elektronikusan felvett adat, mivel a tárolás a tárhelyszolgáltató virtuális és webszerverén történik. A tárhelyszolgáltató a szerverein több helyen is tárol biztonsági másolatot. A tárhelyszolgáltató az Adatkezelő által kezelt adatokat nem rendszerezi, tagolja, alakítja át, változtatja meg, kérdezi le, tekint bele, használja fel bármely más célra, nem korlátozza, törli illetve semmisíti meg, az Adatkezelő kérése vagy hatósági megkeresés hiányában.

14. Adatfeldolgozás

A Társaság a tevékenysége ellátásához jogosult adatfeldolgozót igénybe venni. Az adatfeldolgozók önálló döntést nem hoznak, kizárólag a Társasággal kötött szerződés és a kapott utasítások szerint jogosultak eljárni. A Társaság ellenőrzi az adatfeldolgozók munkáját. Az adatfeldolgozók további adatfeldolgozót igénybe vételére csak a Társaság hozzájárulásával jogosultak. A Társaság kizárólag olyan adatfeldolgozókat vehet igénybe, akik vagy amelyek megfelelő garanciákat nyújtanak az adatkezelés megfelelését és az Érintettek jogainak védelmét biztosító, megfelelő technikai és szervezési intézkedések végrehajtására.
Az adatfeldolgozó a Társaság előzetesen írásban tett eseti vagy általános felhatalmazása nélkül további adatfeldolgozót nem vehet igénybe. Az általános írásbeli felhatalmazás esetén az adatfeldolgozó tájékoztatja a Társaságot minden olyan tervezett változásról, amely további adatfeldolgozók igénybevételét vagy azok cseréjét érinti, ezzel biztosítva lehetőséget a Társaságnak arra, hogy ezekkel a változtatásokkal szemben kifogást emeljen.
A Társaság az igénybe vett adatfeldolgozókat a Szabályzatban megjelöli.
A Társaság által igénybe vett adatfeldolgozók: 

Leominor 22 Kft. (1224 Budapest, Garam u. 11.) 			könyvelő
Silihost Kft. (2800 Tatabánya, Boróka u. 7.) 				adattároló szerverkezelő


15. Külső szolgáltatók

A Társaság Külső szolgáltatókat vesz igénybe, amely Külső szolgáltatókkal együttműködik. A Külső szolgáltatók rendszereiben kezelt személyes adatok tekintetében a Külső szolgáltatók saját adatvédelmi szabályzatában foglaltak irányadók. A Társaság minden tőle telhetőt megtesz annak érdekében, hogy a Külső szolgáltató a részére továbbított személyes adatokat a jogszabályoknak megfelelően kezelje és azokat kizárólag az Érintett által meghatározott vagy a Tájékoztatóban alább rögzített célra használja fel.
A Társaság a Külső szolgáltatók számára végzett adattovábbításról a Tájékoztató keretében tájékoztatja az Érintetteket.
Külső szolgáltatók:
-Google LLC (1600 Amphitheatre Parkway, Mountain Wiew, CA 94043, Amerikai Egyesült Államok)
-Microsoft Corporation (One Microsoft Way, Redmond, WA 98052-7329, USA)

16. Az adatbiztonsággal kapcsolatos feladatok

A Társaság gondoskodik az adatok biztonságáról, megteszi azokat a technikai és szervezési intézkedéseket és kialakítja azokat az eljárási szabályokat, amelyek az irányadó jogszabályok, adat- és titokvédelmi szabályok érvényre juttatásához szükségesek. A Társaság az adatokat megfelelő intézkedésekkel védi a jogosulatlan hozzáférés, megváltoztatás, továbbítás, nyilvánosságra hozatal, törlés vagy megsemmisítés valamint a véletlen megsemmisülés és sérülés, továbbá az alkalmazott technika megváltozásából fakadó hozzáférhetetlenné válás ellen.
A Társaság és az adatfeldolgozó a tudomány és technológia állása és a megvalósítás költségei továbbá az adatkezelés jellege, hatóköre, körülményei és céljai valamint a természetes személyek jogaira és szabadságaira jelentett, változó valószínűségű és súlyosságú kockázat figyelembevételével megfelelő technikai és szervezési intézkedéseket hajt végre annak érdekében, hogy a kockázat mértékének megfelelő szintű adatbiztonságot garantálja.

A Társaság a fentiek keretében:
· gondoskodik a jogosulatlan hozzáférés elleni védelmet biztosító intézkedésekről ezen belül a szoftver és hardver eszközök védelméről, illetve a fizikai védelemről (hozzáférés védelem, hálózati védelem)
· megteszi az adatállományok helyreállításának lehetőségét biztosító intézkedéseket a rendszeres biztonsági mentéssel,
· intézkedik a vírusvédelemről

A papír alapú adatkezelést akként végzi adatkezelő, hogy a papír alapon tárolt dokumentumok zárható szekrényben kerülnek tárolásra, majd archiválás esetén nyomon követhető papír dobozban, zárható raktárban kerülnek elhelyezésre. 


17. Az adatkezelés időtartama

A Társaság a személyes adatot törli,

a.) amennyiben kiderül, hogy az adatok kezelése jogellenesen történik, a Társaság a törlést haladéktalanul végrehajtja,
b.) amennyiben az Érintett kéri (a jogszabályon alapuló adatkezelések kivételével)
Az Érintett önkéntes hozzájárulása alapján kezelt adatok törlését az Érintett kérheti. Ebben az esetben a Társaság az adatokat törli. A törlés csak akkor tagadható meg, ha az adatok kezelésére jogszabály felhatalmazást ad. A törlési kérelem megtagadásáról és az adatkezelést lehetővé tevő jogszabályról a Társaság minden esetben tájékoztatást ad.

c.) amennyiben ismertté válik, hogy az adat hiányos vagy téves – és ez az állapot jogszerűen nem orvosolható – feltéve, hogy a törlést jogszabály nem zárja ki.
d.) ha az adatkezelés célja megszűnt vagy az adatok tárolásának törvényben meghatározott határideje lejárt.
A törlés megtagadható (i) ha a személyes adatok kezelésére jogszabály felhatalmazást ad, valamint (ii) jogvédelemhez, jogérvényesítéshez szükséges.

e.) azt a bíróság vagy a Nemzeti Adatvédelmi és Információszabadság Hatóság elrendelte
Amennyiben bíróság vagy a Nemzeti Adatvédelmi és Információszabadság Hatóság elrendeli az adatok törlését, a törlést az Adatkezelő végrehajtja.

Törlés helyett a Társaság – az Érintett tájékoztatása mellett – zárolja a személyes adatot, ha az Érintett ezt kéri vagy ha a rendelkezésére álló információk alapján feltételezhető, hogy a törlés sértené az Érintett jogos érdekeit. Az így zárolt személyes adat kizárólag addig kezelhető, ameddig fennáll az az adatkezelési cél, amely a személyes adat törlését kizárta. A Társaság megjelöli az általa kezelt személyes adatot, ha az Érintett vitatja annak helyességét vagy pontosságát, de a vitatott személyes adat helytelensége vagy pontatlansága nem állapítható meg egyértelműen. A jogszabály által elrendelt adatkezelések esetében az adatok törlésére a jogszabály rendelkezése irányadó. A törlés esetén a Társaság az adatokat személyazonosításra alkalmatlanná teszi. Amennyiben jogszabály azt előírja, a Társaság a személyes adatot tartalmazó adathordozót megsemmisíti.
A törlési kérelem megtagadásáról a Társaság minden esetben tájékoztatja az Érintettet, megjelölve a törlés megtagadásának indokát. Személyes adat törlésére irányuló igény teljesítését követően a korábbi (törölt) adatok már nem állíthatóak helyre. A Társaság által küldött hírlevelek az azokban található leiratkozás linken keresztül mondhatók le. Leiratkozás esetén a Társaság a hírlevél adatbázisában az Érintett személyes adatait törli.

18. Az Érintettek adatkezeléssel kapcsolatos jogai
18.1. A Társaság az Érintettet a kapcsolatfelvétellel egyidejűleg tájékoztatja az adatok kezeléséről. Az Érintett emellett bármikor jogosult arra, hogy az adatkezelésről tájékoztatást kérjen. Az Érintett jogosult arra, hogy a Társaságtól visszajelzést kapjon arra vonatkozóan, hogy személyes adatainak kezelése folyamatban van-e, és ha ilyen adatkezelés folyamatban van, jogosult arra, hogy a személyes adatokhoz hozzáférést kapjon és tájékoztatást az adatkezelés céljáról, az érintett személyes adatok kategóriáiról, azon címzettek vagy címzettek kategóriáiról, akikkel, illetve amelyekkel a személyes adatokat közölték vagy közölni fogják, a személyes adatok tárolásának tervezett időtartamáról, vagy ha ez nem lehetséges, ezen időtartam meghatározásának szempontjairól. Az Érintettet megilleti az a jog, hogy kérelmezheti az adatkezelőtől a rá vonatkozó személyes adatok helyesbítését, törlését vagy kezelésének korlátozását, és tiltakozhat az ilyen személyes adatok kezelése ellen. Megilleti továbbá valamely felügyeleti hatósághoz címzett panasz benyújtásának joga, illetve ha az adatokat nem az érintettől gyűjtötték, a forrásukra vonatkozó minden elérhető információ.
18.2. Az Érintett jogosult arra, hogy kérésére az adatkezelő indokolatlan késedelem nélkül helyesbítse a rá vonatkozó pontatlan személyes adatokat. Figyelembe véve az adatkezelés célját, az érintett jogosult arra, hogy kérje a hiányos személyes adatok – egyebek mellett kiegészítő nyilatkozat útján történő – kiegészítését.
18.3. Az Érintett a jogszabályban elrendelt adatkezelések kivételével kérheti a Társaságot, hogy indokolatlan késedelem nélkül törölje a rá vonatkozó személyes adatokat. A Társaság az Érintettet a törlésről tájékoztatja.
18.4. Az Érintett a Rendeletben meghatározottak szerint tiltakozhat személyes adatai kezelése ellen.
18.5. Az Érintett tájékoztatás, helyesbítés, törlés iránti kérelmét előterjesztheti írásban, a Társaság székhelyére, címzett levélben, vagy a Társaságnak a labor@sv.co.hu címre küldött e-mailben.
18.6. Az Érintett kérheti, hogy Személyes adatainak kezelését a Társaság korlátozza, ha az Érintett vitatja a kezelt Személyes adatok pontosságát. Ebben az esetben a korlátozás arra az időtartamra vonatkozik, amely lehetővé teszi, hogy a Társaság ellenőrizze a Személyes adatok pontosságát. A Társaság megjelöli az általa kezelt személyes adatot, ha az Érintett vitatja annak helyességét vagy pontosságát, de a vitatott Személyes adat helytelensége vagy pontatlansága nem állapítható meg egyértelműen.
Az Érintett kérheti, hogy Személyes adatainak kezelését a Társaság korlátozza akkor is, ha az Adatkezelés jogellenes, de az Érintett ellenzi a kezelt Személyes adatok törlését, és ehelyett kéri azok felhasználásának korlátozását.
Az Érintett akkor is kérheti Személyes adatai kezelésének a Társaság általi korlátozását, ha az Adatkezelés célja megvalósult, de az Érintett igényli azok Társaság általi kezelését jogi igények előterjesztéséhez, érvényesítéséhez vagy védelméhez.
18.7. Az Érintett jogosult arra, hogy a rá vonatkozó, általa egy adatkezelő rendelkezésére bocsátott személyes adatokat tagolt, széles körben használt, géppel olvasható formátumban megkapja, továbbá jogosult arra, hogy ezeket az adatokat egy másik adatkezelőnek továbbítsa anélkül, hogy ezt akadályozná az az adatkezelő, amelynek a személyes adatokat a rendelkezésére bocsátotta.
18.8. Amennyiben a Társaság az Érintett helyesbítés, zárolás vagy törlés iránti kérelmét nem teljesíti, a kérelem kézhezvételét követő 30 napon belül írásban közli a helyesbítés, zárolás vagy törlés iránti kérelem elutasításának indokait. A helyesbítés, törlés vagy zárolás iránti kérelem elutasítása esetén az adatkezelő tájékoztatja az Érintettet a bírósági jogorvoslat, továbbá a Nemzeti Adatvédelmi és Információszabadság Hatósághoz fordulás lehetőségéről.
18.9. Az Érintett a fenti, jogainak gyakorlásával kapcsolatos nyilatkozatokat megteheti az adatkezelő 3. pontban írt elérhetőségein.
[bookmark: _Hlk216774654]18.10. Az Érintett panaszával fordulhat közvetlenül a Nemzeti Adatvédelmi és Információszabadság Hatósághoz (cím: 1055 Budapest, Falk Miksa u. 9-11., telefon: +36-1-391-1400; e-mail: ugyfelszolgalat@naih.hu; honlap:www.naih.hu) is. Az Érintett jogosult jogainak megsértése esetén az Infotv. 22. § (1) bekezdése alapján bírósághoz fordulni. A per elbírálása a törvényszék hatáskörébe tartozik. A per – az Érintett választása szerint – az Érintett lakóhelye vagy tartózkodási helye szerinti törvényszék előtt is megindítható. Az Adatkezelő kérésre az Érintett részletesen tájékoztatja a jogorvoslat lehetőségéről és eszközeiről.

18.11 Adatkezelő fenntartja a jogot, hogy a jogszabály változások illetve a saját Szabályzatának módosulása miatt jelen Tájékoztató tartalmát bármikor, egyoldalúan módosíthassa.


Budapest, 2025. december 15.

								……………………………………..
									Vass Zoltán
									ügyvezető

